Illum il-Kunsill approva konklużjonijiet li jaffermaw id-determinazzjoni tiegħu li jagħmel progress fl-implimentazzjoni tal-aġenda tas-sigurtà u d-difiża tal-UE, u li jippermettu lill-UE tieħu aktar responsabbiltà għas-sigurtà tagħha stess. F'konformità mal-Aġenda Strateġika 2019-2024 tiegħu, il-Kunsill jappella lill-UE biex issegwi linja ta' azzjoni aktar strateġika u żżid il- kapaċità tagħha li taġixxi b'mod awtonomu . L-UE għandha tippromwovi l-interessi u l-valuri tagħha u tkun f'pożizzjoni li tindirizza t-theddid u l-isfidi għas-sigurtà globali. F'dan l-isfond, Kumpass Strateġiku ambizzjuż u azzjonabbli ser isaħħaħ u jiggwida l-implimentazzjoni tal-livell ta' ambizzjoni dwar is-sigurtà u d-difiża. Il-Kunsill għalhekk jappella lir-Rappreżentant Għoli għall-Affarijiet Barranin u l-Politika ta' Sigurtà biex jippreżenta l-ewwel abbozz tal-Kumpass Strateġiku għal diskussjoni fil- laqgħa tal-Kunsill f'Novembru 2021. Il-Kunsill jappella għal aktar ħidma biex tissaħħaħ il-kapaċità tal-UE li twettaq missjonijiet u operazzjonijiet tal-PSDK fl-ispettru kollu ta' kompiti differenti ta' maniġġar ta' kriżijiet. Il-Kunsill jinkoraġġixxi wkoll aktar riflessjoni dwar proċess ta' teħid ta' deċiżjonijiet f'waqtu u effiċjenti , possibbilment bl-użu tal-Artikolu 44 TUE. Għandha ssir aktar ħidma dwar modi kif l-istati membri jiġu inċentivati jtejbu l-ġenerazzjoni tal-forzi u jipprovdu biżżejjed mezzi u persunal għall-missjonijiet u l-operazzjonijiet tal-PSDK. Il-konklużjonijiet jissottolinjaw l-importanza tat- tisħiħ tal-inizjattivi tal-UE fil-qasam tad-difiża , bħall-Kooperazzjoni Strutturata Permanenti (PESCO), il-Programm Ewropew għall-Iżvilupp fl-Industrija tad-Difiża (EDIDP), u inizjattivi oħra bħall-Pjan ta' Azzjoni dwar sinerġiji bejn l-industriji ċivili, tad-difiża u tal-ispazju, filwaqt li tiġi żgurata l- koerenza fl-użu tad-diversi għodod. Il-ħtieġa li jissaħħu aktar ir-reżiljenza u l-kapaċità tal-UE li tiġġieled kontra t- theddid ibridu hija wkoll enfasizzata b'mod qawwi. UE b'saħħitha f'termini ta' sigurtà u difiża ser twassal għal benefiċċji tanġibbli għall-kooperazzjoni transatlantika u globali. Il-Kunsill jafferma mill-ġdid iċ-ċentralità ta' sħubiji internazzjonali ma' organizzazzjonijiet multilaterali bħan- NU u n- NATO , f'konformità mad-dikjarazzjoni tal-membri tal-Kunsill Ewropew tas-26 ta' Frar 2021. Konklużjonijiet tal-Kunsill Dikjarazzjoni tal-Membri tal-Kunsill Ewropew, 26 ta' Frar 2021 Lejn Boxxla Strateġika (sit web tas-SEAE) Kooperazzjoni fl-UE dwar is-sigurtà u d-difiża Ara l-paġna tal-laqgħa